### | | | | --- | --- | | | | | --- | | **Teknik- og Miljøudvalget** 7. maj 2020 Sagsnr. 710-2018-11319 Dok.nr. 710-2020-41885 Britt Lassen | | 111.               Forslag til vandforsyningsplan 2020-30 - Åbent

###

|  |  |
| --- | --- |
| Tidl. politisk behandling | BY, 26.06.12, pkt. 106 |
| Forventet sagsgang | TM-U, ØK, BY, offentlig høring, TM-U, ØK, BY |
| Lovgrundlag | Bekendtgørelse om vandforsyningsplanlægning (BEK nr. 831 af 27/06/2016) |

###

**SAGENS INDHOLD**

Byrådet skal i denne sag
tage stilling til ”Forslag til Vandforsyningsplan 2020-30”.  Forslaget
fremlægges efterfølgende i offentlig høring. Forslaget til Vandforsyningsplan
2020-30 erstatter Vandforsyningsplan 2010-20. Forslaget findes som en
web-baseret digital udgave, og kan ses her: [Forslag til
Vandforsyningsplan 2020-30](http://favrskov.viewer.dkplan.niras.dk/dkplan/dkplan.aspx?planId=26).

Ifølge forslaget er det Favrskov Kommunes vision, at Vandforsyningsplan
2020-30 kan være med til at implementere FN’s verdensmål nr. 6 om at sikre rent
vand (og sanitet), og at vandforsyningen forvaltes på en bæredygtig måde.

Vandforsyningsplanen har som overordnet mål at bevare den
decentrale vandforsyning samtidig med at sikre lige adgang til rent drikkevand
til en overkommelig pris for alle. Endelig skal der fastholdes en sikker og
stabil forsyning, både lokalt og på tværs af kommunen.

For at opnå disse mål har planen seks fokusområder, som
hver indeholder målsætninger og retningslinjer for vandforsyningen i [adresse]
Kommune. Fokuspunkterne vil danne grundlag for kommunens administration af
vandforsyningen. De seks fokusområder er:

·
God drikkevandskvalitet

·
Sikker forsyning

·
Forsyningsområder

·
Ren og tilstrækkelig grundvandsressource

·
Bæredygtighed

·
Administration og samarbejde.

**VURDERING**

De væsentligste forskelle mellem den
nuværende vandforsyningsplan og ”Forslag til Vandforsyningsplan 2020-30” er
følgende:

·
Vandværkerne inddeles i tre kategorier; nøgle-, primære- og
basisvandværker. Jo større vandværker jo større ansvar har vandværket for sikker
forsyning inden for et geografisk område.

·
Øget fokus på dialog om fremtidig nødforsyning på tværs af
kommunen med 8 store vandværker. De 8 vandværker er udnævnt som hovedvandværker
og er placeret jævnt fordelt i kommunen.

·
Vandværkerne skal som udgangspunkt forsynes med vand oppumpet
inden for Favrskov Kommunes grænse. Her er fokus på, at Favrskov Kommune skal
være vandforsyningsmyndighed for kommunens borgere.

”Forslag til Vandforsyningsplan 2020-30” ligger inden for
rammerne af Kommuneplan 2017-29 og skal ses i sammenhæng med ”Indsatsplaner for
grundvandsbeskyttelse” og resultater fra projektet ”Koordineret
vandindvindings- og byplanlægning”.

Paul Kristiansen kategorisering af vandværkerne
inddrages i afvejning af, hvilke arealer som er mest rentabel at
grundvandsbeskytte mod nedsivning af nitrat og pesticider. Denne afvejning sker
i ”Indsatsplaner for grundvandsbeskyttelse”. Samme viden bruges i ”Koordineret
vandindvindings- og byplanlægning” til at afveje, hvilket niveau for
grundvandsbeskyttelse (nedsivning af anden forurening end nitrat og pesticider)
eksisterende kommune- og lokalplanlagte arealer skal have. Viden om
vandværkernes kategorisering inddrages også i nye udlæg ved byplanlægning.

Der er fokus på en robust forsyningsstruktur med en
decentral vandforsyning samt en høj forsyningssikkerhed. Teknik og Miljø
anbefaler at opdele vandværkerne i kategorierne nøgle-, primær- og
basisvandværker.

Der vil i Vandforsyningsplan 2020-30 blive stillet størst
krav til forsyningssikkerhed på de tre nøglevandværker (Hadsten, Hammel og
Hinnerup Vandværker). De seks primære vandværker skal arbejde hen imod en bedre
forsyningssikkerhed. De 33 basisvandværker opfylder et lokalt behov og kan søge
hjælp ved de større vandværker. Dette vurderes at understøtte målet om, at alle
vandværker i videst muligt omfang bevares for at opretholde en decentral
vandforsyningsstruktur. For at opfylde kravene i vandforsyningsplanen, vil en
række vandværker skulle opdatere deres anlæg i større eller mindre grad.

Det anbefales, at kommunen geografisk inddeles i otte
samarbejdsområder, hvor vandværker inden for det enkelte samarbejdsområde vil
have et naturligt samarbejde i kraft af deres geografiske nærhed til hinanden.
For hvert samarbejdsområde udpeges ét hovedvandværk, som vil få et større
ansvar for forsyningssikkerhed. I samarbejde med vandværkerne er Hadsten,
Hammel, Hinnerup, Foldby, [adresse], Markvang, Thorsø og Ulstrup udpeget som
hovedvandværker.

Der er de senere år set en tendens til, at flere vandværker
slår sig sammen, således at de tilbageværende vandværker bliver større. Hermed
øges afstanden mellem vandværkerne. Der er derfor vigtigt at sikre nødforsyning
på tværs af kommunen. Teknik og Miljø anbefaler, at der startes en dialog med
hovedvandværkerne om den fremtidige nødforsyning på tværs af kommunen.

Teknik og Miljø anbefaler, at vandværkerne som udgangspunkt
skal forsynes med vand oppumpet inden for Favrskov Kommunes grænse. Det skal
afklares, om der er mulighed for at finde vand eller samarbejde med andre
vandværker i [adresse], inden vandværket køber vand fra nabokommunen.
Herved fastholdes Favrskov Kommunes rolle som myndighed for vandforsyningen til
borgere og erhverv inden for kommunegrænsen.

Søften Vandværk er ikke
enig i Teknik og Miljøs forslag til retningslinjer og de tiltag, som vandværket
skal udføre. Søften Vandværk ønsker som en varig løsning at købe vand af [adresse]
Vand i [adresse], da vandet i [adresse] egne boringer er forurenet.
Se ”Bilag 1 Dialog med [adresse]”.

Teknik og Miljø anbefaler, at [adresse] afsøger
mulighederne for at finde vand og evt. samarbejde med et andet vandværk i
Favrskov Kommune, inden [adresse] eventuelt køber vand uden for
kommunen.

[adresse] har myndighedskompetencen over for [adresse]
Vand. Hvis [adresse] får behov for at forøge sin vandindvindingstilladelse (i
tilfælde af, at en vandforbrugende virksomhed ønsker at etablere sig i [adresse]
Erhverv) vil det således indirekte være [adresse], som afgør, om
virksomheden kan etableres.

Teknik og Miljø agter at godkende, at [adresse] køber
vand af [adresse] i op til 10 år således, at [adresse] har tid til at
finde en varig løsning inden for Favrskov Kommune.

**ØKONOMI**

Der er
ingen direkte udgifter for Favrskov Kommune forbundet med vedtagelsen af
vandforsyningsplanen.

De
enkelte vandværkers omkostninger vil afhænge af, hvor meget vandværkerne skal opdatere
anlægget på deres vandværk. En række vandværker vil skulle foretage
anlægsinvesteringer.

**INDDRAGELSE**

I forbindelse med udarbejdelsen af forslaget til
vandforsyningsplan, er der afholdt tre møder med Vandrådet i [adresse]
(vandværkernes interesseorganisation i [adresse]).

De almene vandværker har været inddraget i form af
fællesmøder efterfulgt af individuelle møder om, hvilke forhold vandværkerne
skal forbedre for at kunne leve op til målsætningerne i Vandforsyningsplan
2020-30. Vandværkerne har haft lejlighed til at komme med input til
beskrivelserne af vandværket og kommentarer/rettelser til de aftalte
forbedringer inklusiv tidsplanen for gennemførelse af forbedringerne.

Vandværkerne og øvrige interessenter vil blive inddraget i
fremtidige dialoger og arbejdsgrupper vedr. forsyningssikkerheden i kommunen.

**INDSTILLING**

Direktøren for Teknik og Miljø indstiller til Byrådet:

1.      At forslag til
Vandforsyningsplan 2020-30 godkendes og fremlægges i offentlig høring i 12
uger.

**BESLUTNING**

**Bilag**

|  |  |
| --- | --- |
| Bilag 1. Dialog med [adresse] | 710-2020-114049 |